《蔡砚香来省再叠梅都官韵补和》
清代·屠湘之

椽笛偶长吟，乃值中郎过。簉弄发雅奏，始惭俗韵多。

南讹忽朔易，申命羲改和。饕风骤作虐，泽腹冰凸涡。

遂令在鱼藻，不得居有那。凿空上封章，愤欲接剑诃。

咄哉蜮含沙，幸矣凤集阿。傥不逢诸葛，将如间阔何。

作者简介：屠湘之，字筱园，会稽人。道光戊戌进士，官杭州教授。有《娟风轩遗稿》。